als_Latn dik_Latn sag_Latn
Mund të gjenden 100 arsye për të treguar se çfarë nuk shkoi si duhet për Sitin përballë Barcelonës. Mund të sulmojmë pambarimisht trajnerin Manuel Pelegrini për zgjedhjet e bëra. Por janë statistikat ato që tregojnë më shumë se gjithçka se Jaja Ture me shokë nuk janë ende në gjendje të përballen me mjeshtrat e topit, Barcelonën. Teksa Siti ka bërë gjatë gjithë ndeshjes 313 pasime, Barcelona ka pasur në fushë 5 lojtarë të cilët kanë bërë minimalisht nga 100 pasime secili, Ksavi me 144, Fabregas me 123, Iniesta me 110, Buskets me 108 dhe Mesi me 103. E duke I krahasuar ata me mesfushën 250 milionë euro të Sitit, Jaja Ture, David Silva, Fernandinjo, Negredo e Navas diferenca bëhet vetë. A do të mësojmë ndonjëherë? Për momentin jo. Tani jo. Ndoshta kurrë. Deri në momentin që klubet angleze nuk do të mësojnë se Barcelona dhe Bajerni e kanë kthyer futbollin në artin e pasimit do ta kenë shumë të vështirë, në mos të pamundur, për të ecur përpara në Champions. Sigurisht që, me raste, Barcelona edhe mund të ndalet me lojë të shëmtuar. E ka bërë më pare Murinjo në vitin 2010 me Interin apo dhe Çelsi në vitin 2012. Por këto janë raste shumë të rralla. Dhe për një kub si Siti që pretendon të pushtojë Europën nuk mund t’i lejojë vetes një paraqitje të tillë në fushën e vet. Pastaj në rastin e Sitit ka dhe diçka. Ata nuk kanë arritur të mësojnë asgjë nga humbja ndaj Bajernit në grup në “Etihad”, 1-3. Edin Xheko vetëm 16 takime me topin, ndërsa mesfusha e Bajernit plot 429. Është koha për t’u zgjuar për klubet angleze, pasi ekipet më të madha në Europë po na lënë pas. E të mendosh që kujtuam se nën Pelegrinin, Sitit do ta kishte më të lehtë për të mësuar “marifetet” e Barcelonës. Po të mendosh se trajneri i Sitit ka kaluar 10 vjet në Spanjë duke studiuar Barcelonën dhe të struket nga frika në fushën e vet, kjo është jonormale.
Humbja tregoi se Ture me shokë nuk janë gati për Barcelonën0
Share.
als_Latn als_Latn eng_Latn